हिजाब नहीं पहनने पर महिलाओं पर ले रही एक्शन; लात मार कर गाड़ी में बैठाया
Iran Hijab Protest Update ईरान में एक बार फिर महिलाओं के हिजाब पहनने पर सख्ती शुरू हाे गई है। करीब दस महीने के बाद मोरैलिटी पुलिस फिर सड़काें पर उतर आई है।
ईरान में एक बार फिर महिलाओं के हिजाब पहनने पर सख्ती शुरू हाे गई है। करीब दस महीने के बाद मोरैलिटी पुलिस फिर सड़काें पर उतर आई है। पिछले साल सितंबर में हिजाब विरोधी प्रदर्शनों के दाैरान महसा अमीनी की माैत के बाद मॉरैलिटी पुलिस काे हटा लिया गया था।
ऐसा भी कहा जा रहा था कि इस पुलिस बल काे भंग कर दिया गया है। हालांकि, रविवार काे जनरल सईद मुंतजिर उल महदी ने कहा कि मॉरैलिटी पुलिस बिना हिजाब वाली महिलाओं की धरपकड़ फिर शुरू कर रही है। अमीनी की पुलिस हिरासत में माैत के बाद ईरान में विरोध प्रदर्शन तेज हाे गए थे। हालांकि प्रदर्शनों काे कुचल दिया गया था। 500 प्रदर्शनकारी मारे गए थे।
औरतों पर नजर रखने के लिए गाड़ियों से होगी पैट्रोलिंग
इस महीने की शुरुआत से ही अधिकारियों ने एंटरटेनमेंट वाली जगहों पर नजर रखना शुरू कर दिया था। अपने परिसरों में हिजाब नियम लागू करने में नाकाम रहे दर्जनों कैफे, रेस्तरां और अन्य कारोबार को बंद करा दिया था।
ईरान की मॉरैलिटी पुलिस गाड़ियों से पब्लिक प्लेस में पैट्रोलिंग करेगी, ताकि उन औरतों पर नजर रखी जा सके जिन्होंने हिजाब नहीं पहना है। इसकी शुरुआत रविवार से कर दी गई है। ईरान की वुमन एक्टिविस्ट मासिह अलिनेजद ने एक वीडियो शेयर किया है जिसमें एक मॉरैलिटी पुलिस की एक महिला एक टीनएज लड़की को पकड़ती हुई दिखाई दे रही है। लड़की ने हिजाब नहीं पहना है।
महिला को लात मार कर गाड़ी में बैठाया
मॉरैलिटी पुलिस की वापसी के बाद सोशल मीडिया उनकी वीडियोज से भर गया है। साराह रावियानी नाम की एक और एक्टिविस्ट ने भी मॉरैलिटी पुलिस की वापसी का एक वीडियो शेयर किया है। इसमें कुछ लोग एक महिला को जबरन गाड़ी में बैठा रहे हैं। महिला के विरोध करने पर उसे लात मारी जा रही है।
अलजजीरा की रिपोर्ट के मुताबिक मॉरैलिटी पुलिस केवल महिलाएं ही नहीं बल्कि पुरुषों के कपड़े पहनने के ढंग पर भी नजर रखेगी। पहले लोगों को चेतावनी दी जाएगी, इसके बाद भी अगर वो नहीं माने तो उन पर एक्शन लिया जाएगा।
ईरान में हिजाब से जुड़ी ये खबरें भी पढ़ें...
ईरान में हिजाब न पहनने पर मां-बेटी पर दही फेंकी: पुलिस ने महिलाओं को ही गिरफ्तार किया, राष्ट्रपति बोले- हिजाब पहनना कानूनन जरूरी 
ईरान में हिजाब न पहनने पर एक आदमी ने 2 महिलाओं के सिर पर दही डाल दिया। इसके बाद पुलिस ने उन दोनों महिलाओं को ही गिरफ्तार कर लिया। घटना का वीडियो सोशल मीडिया पर वायरल हो रहा है। इसमें नजर आ रहा है कि मां-बेटी एक दुकान पर सामान खरीदने जाती हैं। तभी एक आदमी हिजाब न पहनने पर उनसे बहस करता है और फिर उनके सिर पर दही डाल देता है। पुलिस ने उस आदमी को भी माहौल बिगाड़ने के आरोप में गिरफ्तार किया है। पूरी खबर यहां पढ़ें...
ईरान में हिजाब नहीं पहनने पर 49 लाख का जुर्माना:महिलाओं का पासपोर्ट जब्त होगा, इंटरनेट भी यूज नहीं कर पाएंगी, संसद ने कानून बनाया
ईरान की संसद ने महिलाओं के ड्रेस कोड को लेकर एक नया कानून बनाया है। इसके तहत अगर वो हिजाब नहीं पहनेंगी तो उन्हें 49 लाख रुपए तक का जुर्माना देना पड़ सकता है। ईरान के सांसद हुसैनी जलाली ने इसकी पुष्टि की है। पूरी खबर यहां पढ़ें...